
PERSONATGES 


donya  marià. — Entre  55  y  60  anys,  pentinat  sen- 
sill  empro  a  la  moda.  Vesteix  d'estar  per  casa 
ab  severa  elegància,  falda  de  panyo  negre  y 
blusa  de  seda  ab  collet  de  guipur  blanch.  joves 
sencilles.  Medalles  al  coll  penjant  d'una  cadena 
d'or.  A  la  cintura  un  llavero.  Usa  lentes  pera 
llegir  y  mira  al  lluny. 

Es  una  senyora  ben  conservada,  metòdica, 
instruida,  molt  segura  desi  mateixa,  sòbria  y 
distingida  de  maneres. 

joana  (sa  filla) — Vers  els  28  anys.  Trajo  de  carrer, 
sastre,  sencill  y  elegant.  Gran  capell,  vel  espès 
y  boa  que  li  tapen  la  cara.  Moneder  a  la  moda 
y  guants. 

Es  viva,  inteligent,  lleal  y  un  poch  vehe- 
ment. Temperament  exaltat  per  el  dolor.  El 
tipo  de  la  casada  jove  de  nostre  bona  societat. 
Fina  y  distingida. 

picar  (cambrera).— De  mitja  edat  y  pentinat  molt 
sencill,  trajo  llis  negre,  y  devantal  blanch  ab 
piett,  sense  brodats.  Coll  planxat. 


ACTE  UNICH 


DECORACIÓ 


Època  actual  en  l'interior  d'una  familia  rica  de  la 
nostra  burgesia.  I^a  casa  dels  pares  de  la  Joana,  un 
pis  principal  proper  al  baixador  del  Passeig  de  Gra- 
cia. Saleta  de  confiansa,  molt  reduhida.  Alfombra, 
cortinatges  molt  bons;  un  poch  antiquats.  Al  fons, 
en  mitg  de  l'escena,  una  tribuna  ab  estors  clars  en 
la  que  s'hi  veuhen  plantes,  dos  sillonets,  y  entre 
ells  una  tauleta  de  cusir  ab  roba  blanca  al  damunt 
y  diaris:  «El  Brusi»,  «L,a  Vanguardia»,  «I,a  Veu»,  etc. 

Portes  laterals  ab  portiers.  A  la  dreta  una  xeme- 
neya,  ab  foch  de  llenya  encès.  Demunt  un  alt  mi- 
rall, rellotge  y  candelabros  antichs.  Devant,  de  ca- 
ra al  públich,  un  petit  confident  ab  coixins.  Ende- 
vant,  cap  a  l'espectador,  una  porta.  Escampats  per 
l'escena:  tauleta  ab  un  ram  de  flors  y  íullatges,  si- 
llonets, etz.  En  les  parets  quadros  de  familia. 

A  l'esquerra,  vers  el  fons,  una  porta,  també  ab 
portiers.  Endevant  de  la  escena  un  secreter  o  una 
arquilla  catalana  de  les  dites  «Caixa  de  núvia». 

Entrada  d'hivern;  quarts  de  dotze  del  matí.  I^a 
tribuna,  a  través  dels  estors,  es  amarada  de  sol. 


ESCENA  I 


Al  aixecarse  el  teló  Donya 
Maria  està  dreta  devant  de  la 
porta  del  fons  a  l'esquerra, ve- 
nint de  despedir  al  seu  marit 
que  no's  veu.  Té  una  pessa 
de  roba  a  la  mà. 

Entre'ls  portiers  de  la  porta 
de  la  dreta  se  veu  a  Joanamolt 
pàlida,  inmòvil,  escoltant  y 
mirant  sa  mare  qui  no  s'ado- 
na d'ella. 

Donya  Maria.  (A  algú  invisible.)  Bé,  home! 
Ja  m'en  recordaré.  Tingues  forsa  compte 
en  pujar  y  baixar  del  tren,  sents?  Y  procu- 
ra no  perdre  el  de  la  una,  que'm  faries 
estar  ab  ànsia.  {Escolta  un  moment  y  va  a 
la  tribuna  hont  aixeca  un  esior  pera  veure 
sortir  al  seu  maritK  Li  Ja  adéu  ab  la  mà,  y 
s'ha  de  compendre  que  l  segueix  ab  la  vista 
fins  a  la  cantonada.  Deixa  anar  lestor  y 
entra  en  escena  mirantse  la  pessa  de  roba  que 
dú  a  la  mà,  dirigintse  cap  a  la  porta  de  la 
dreta  ahont  se  trova  devant  sa  filla  qui  ha 
entrat.  Sorpresa  y  somrienta:)  Hola  maca! 
Tu  per  aquí?  (Tot  enrahonant  và  a  deixar 
la  pessa  sobre  la  tauleta  de  la  tribuna.)  Si't 
descuides  no'm  troves,  perque'l  teu  pare 
volia  de  totes  passades  qu'anés  ab  ell  a 
Sans  a  veure  les  obres  noves  de  Ja  fàbrica. 
Ara  mateix  se'n  acaba  d'anar.  <iCom  es 
qu'estàs  tant  parada?  Encara  espero  que'm 
fassis  un  peto.  (S'acosta  a  sa  filla.  Joana  ha 
caigut  en  una  cadira  prop  de  la  porta,  Vac- 
titut  retuda.  Donya  Maria  alarmada.)  Nena 
^què  tens?  <mo't  troves  bé?  Joana!... 

Joana.  (Separant  la  cara  deies  mans.)  Mamà! 
mamà  meva! 

Donya  Maria.  (Volent  alsarli  el  rostre.)  Però 
<jqu'es  això?  Què  us  passa?  Tens  algú  ma- 
lalt? Els  nens?  En  Lluis?  (Joana  li  fà  que 
no  ab  el  cap.)  Es  clar!...  que  soch  tonta!  tu 
no  fores  aquí  I  (S' 'ajup  per  veureli  la  cara.) 
Filla  jper  Deu!  paria  d'una  vegada!  no'm 
fassis  patir  d'aquesta  manera!  Tu  estàs  ma- 
lalta! Quina  cara  fàs! 

Joana.  (Com  esverada)  Mamà,  haig  de  par- 
larli,  a  vostè  sola,  sola...  que  no  vingui 
ningú... 

Donya  Maria.  Bueno!...  no  tinguis  por.  Ja 
veuràs.  (Toca  l  timbre;  surt  la  cambrera.) 
Pilar,  vingui  qui  vingui,  no  hi  som  pera 
ningú,  <Jho  té  entès?  (Acostaniseli  y  ab  veu 
baixa  )  Portim  desseguida  l'ampoïleta  que 
trovarà  demunt  de  la  meva  calaixera  y  una 
copeta.  Cuiti. 

Pilar.  Molt  bé  diu. 

Surt. 

Donya  Maria.  (Tornant  cap  a  sa  filla  )  Ara 
podràs  explicarte,  empro  avans.,.  que't  ve- 
gi la  cara  al  menys!  Ab  aquets  sombreros! 
(Ab  cuidado  va  trayentli  y  ho  posa  tot  da- 
munt d  un  sillonet.  Li  arregla  el  cabell,  la 
besa.)  Veyam!  Qu'es  això  que't  trastorna 
tant,  filleta? 
Joana.  Mamà!  Soch  !a  dóna  més  desgraciada 
del  mon! 

Truquen.  Joana  fa  un  movi- 
ment que  d'un  gest  calma  sa 
mare. 

Donya  Maria.  Endavant.  (La  cambrera  en- 
tra ab  la  sajata  hont  hi  ha  una  ampolla  xica, 
una  copa  petita  y  una  cullereta.  Donya  Ma- 


ELS  ÍDOLS  13 


ría  li  pren  y  ho  posa  damunt  la  tauleta.  A  la 
Pilar.)  Y  ara,  recòrdissen  bé  que  no  hi  som 
pera  ningú. 
Pilar-  Si  senyora. 

Surt. 

Donya  Maria.  (Ha  preparat  la  beguda  pera 
la  Joana  Oferinlli )  Mira,  noya,  ans  que 
tot,  prénte  això...  esiàs  molt  agitada.  (Joana 
refusa.)  Anem!  anem!  no'm  íassis  enfadar, 
ni  sigues  criatura. 

Joana.  Dèixim,  mamà,  gràcies!...  no  puch 
pendre  rès. 

Donya  Maria.  (Insistint  ab  fermesa.)  Prente 
això.  {Joana  obeheix  y  després  va  a  posar  la 
copeta  demunt  de  la  taula.  Sa  mare  la  fa  as- 
sentar prop  d'ella  en  el  confident.  Agafantli 
les  mans  ab  carinyo .)  Y  ara,  parla. 

Joana.  (Els  ulls  encesos,  agitada  )  He  vingut 
a  dirli  qu'en  Lluis  m'enganya. 

Donya  Maria.  (Ab sorpresa  y  dolor .)  Què?... 
què  dius? 

Joana.  Dich  qu'en  Lluis,  el  meu  marit,  el 
pare  dels  meus  fills,  m'enganya,  té  una 
quer... 

Donya  Maria,  (interrompentla)  No  pot  ésser, 
filla!  No  pot  ésser! 

Joana.  Ah!  Ja  m'ho  pensava  que  no?l  creuria 
capàs  de  semblant  vilesa... 

Donya  Maria.  Estàs  segura,  Joana?...  ben 
segura?  Mira  que  devegades  les  apariencies.. 

Joana.  Les  apariencies  diu?  miri  mamà... 
(S'alsa  y  treu  del  seu  moneder  una  carta  co- 
lor de  rosa  rabiós)  Llegeixi. 

Està  molt  agitada. 
Donya  Maria.  (Pren  la  carta  ab  gest  des- 
preciatiu.)  Quin  paper!...  y  quina  olor!  .. 

Joana.  Ay,  mare  meva!...  Si  vostè  sabia  els 
dies  que  ía  que  m'obsessiona  a  mi  aquesta 
olor!...  Arreu  la  trobo;  en  les  robes  d'en 
Lluís,  en  sos  cabells,  en  tot  lo  que  toca. 
£11  deya  qu'era  de  la  barberia.  jAfiguris! 
Si  vostè  no  té  idea  de  lo  que  vinch  sofrint 
ía  una  temporada! 

Donya  Maria.  Prò,  criatura:  qui  no't  feya 
parlar  avans? 

Joana.  Perquè  torbar  la  tranquilitat  en  que 
viuhen  vostè  y  el  papà?  Ademés  me  man- 
cava la  prova  de  que  la  meva  desgracia  era 
certa.  Ara  la  tinch.  Llegeixi,  mamà...  lle- 
geixi. 

Donya  Maria.  Quin  fàstich!  Ell!  En  Lluis, 
un  xicot  de  qui  no  ho  hauria  dit  may!  tant 
bo!  tant  formal!  Quina  pena,  Deu  meu, 
quin  fàstich! 

Se  posa'ls  lentes  y  llegeix  ab 
certa  pena:  primer  diu  mi- 
rantse  la  carta. 

Quina  lletra!  Y  quina  ortografia! 

Joana.  (Impacient).  Ja  veurà...  llegeixi. 

Donya  Maria.  «Amor  mío:  No  extrafïes  que 
à  pesar  de  tu  mandato  te  escriba  à  tu  des- 
pacho,  però  como  hace  ya  días  que  no  te 
has  acercado  por  casa  ni  por  el  cine,  no  me 
explico  tu  conducta.  Has  de  saber  que  des- 
de  que  no  te  veo,  trabajo  sin  gusto,  y  no 
sé  lo  que  me  pasa,  que  me  parece  mentirà 
que  te  portes  así,  ingrato,  con  tu  Lulú  que 
te  quiere  tan  apasionadamente  à  pesar  del 
poco  tiempo  que  llevamos  de  trato.  Supon- 
go  que  no  estaràs  enfermo,  pues  Lolita  te 
vió  ayer  en  El  Siglo  con  tu  sefïora;  asi  es 
que  el  motivo  de  la  presente  es  recordarte 
que  la  compafïía  se  embarca  el  sàbado  que 

viene,  dfa  10,  y  que  habías  prometido  lle- 
varme  à  pasar  todo  un  dia  à  la  Rabasada 
para  despedirnos.  Pienso  que  el  jueves  se- 
ria à  propósito  para  cumplir  tu  promesa». 
(A  Joana,  interrogant).  Dijous?  Avuy? 
Joana.  Sí,  sí;  avuy  mamàí  segueixi. 
Donya  Maria.  «,. .Cumplir  tu  promesa,  pues 
bien  sabes  el  poco  tiempo  que  nos  queda, 
y  con  estàs  tournées  tan  largas,  sabé  Dios»... 
(Apart).  «jDios!»  no  sé  com  s'atreveixen  a 
parlar  de  Deu  aqueixes  dones!...  (Seguint). 
«sabé  Dios  cuando  nos  volveremos  a  ver. 
Te  esperaré  pues  el  jueves  entre  loyn 
de  la  manana.  No  hagas  falta,  que  me  da~ 
rías  el  gran  disgusto  y  me  obligarías  à  ir  à 
ver  lo  que  te  pasa,  à  tu  despacho,  como  la 
otra  vez  que  tanto  te  incomodaste  conmi- 
go.  Piensa  que  te  adora  y  ansía  cornerte  à 
besos  tu  apasionada:  Lulú». 
Joana.  Llegeixi  la  postdata. 
Donya  Maria.  «Postdata.  Luisito  de  mi  al- 
ma,  no  te  olvides  del  saquito  que  me  tienes 
prometido,  para  estrenarlo  el  jueves  con  el 
vestido  y  el  sombrero  azul  que  aun  no 
me  has  visto  puestos  y  con  los  que  estoy 
muy  barbiana.  Vale» 

Donya  Maria  fa  una  pausa, 
com  recapacitant  datos.  Des- 
prés plega  la  carta  ab  tran- 
quilitat. 

Joana.  (Agitada).  Y  ara  digui,  mamà,  què 
li  semblen  aquestes...  apariencies? 

Pausa. 

Donya  Maria.  (Ab  calma's  desa  la  carta  en 
la  butxaca  del  refajo),  Vols  la  meva  opinió, 
noya?  no  te  m'enfadaràs  pas? 

Joana.  (Impacient).  Què  diu? 

Donya  Maria.  Dich  que'm  sembla  que  la 
cosa  no  es  tant  tràgica  com  tot  això.  Ja'm 
pensava  jo  que'l  teu  home... 

Joana*  (Sorpresa)  Còm?  ja  sab  lo  que  està 
dihent,  mamà? 

Donya  Maria.  Prou  que  ho  sé  !  Veuràs  Ví- 
nem  aquí.  (Se  l'endú  a  seure  al  confident). 
y  enrahonem  una  estoneta  tu  y  jo... 

Joana.  Y  la  carta? 

Donya  Maria.  Deixemla  la  carta,  ara  com 
ara  (una  pausa)  Escolta,  Joana,  d'hont  l'has 
treta  tu  aquesta  carta? 

Joana.  D'una  butxaca  d'en  Lluis. 

Donya  Maria.  Si  que  les  té  ben  amagades 
aquestes  coses  el  teu  home. 

Joana,  (ab  certa  vergonya)  Era  dins  la  cartera. 

Donya  Maria.  (Severa  y  sorpresa  a  l'hora). 
Cóm?  De  la  cartera  hont  hi  porta  el  teu 
retrat  y  el  dels  nens? 

Joana.  No,  mamà,  d'una  altra  nova  que  no 
li  coneixia. 

Donya  Maria.  (Tranquilisada).  Ah,  ja!  Y 
tú...  sabs  qui  es  aqueixa...  Lulú? 

Joana.  (Irada).  Nól  Prò  ja  pot  comptar!  Bé 
prou  que  ho  diu  la  carta  qui  es  ella!  Ah! 
Si  jo  la  tingués  a  tret!  miserable!  Tants 
homes  com  hi  ha  pel  món  y  ha  hagut  de 
venir  a  pèndrem  el  meu!  Mala  ànima! 

Donya  Maria.  Calmat,  filla,  calmat  y  aca- 
ba d'explicarme... 

Joana.  Ay!  què  vol  que  li  expliqui  més?  Ni 
sé  hont  tinch  el  cap!  (Una  pausa).  Mirí, 
mamà:  no  se'n  recorda,  que  vostès,  al  poch 
temps  d'haver  tornat  de  fora,  varen  notar 
qu'en  Lluís  semblava  com  cambiat,  més 
distret,  menys  carinyós...? 

Donya  IVIaria.  Sí,  prò  com  deya  qu'estava 
amohinat  ab  tot  això  de  les  vagues...  tú 
mateixa  semblaves  no  donarhi  importàn- 
cia. 

Joana.  Es  clar!  de  primer,  qui  s'havia  de 
pensar!  Quan  tornava  algun  vespre  molt 
tart  deya  qu'era  perquè  les  Juntes  s'acaba- 
ven à  deshora...  Pot  comptar  jo  si'n  feya 
de  dies  que  patia,  dissimulant  Quan  ahir 
va  sortir  ab  que  avuy  passaria'l  dia  fóra  ab 
el  seu  corresponsal  de  Montevideo...  que'm 
consta  que  va  marxar  fa  dos  dies.  Prò 
quan  aquest  matí  se  n'ha  anat,  jo  m'he  po- 
sat a  regirarho  tot  en  els  seus  calaixos... 
quelcom  més  fort  que  jo  m'empenyía...  Y 
quan  ho  donava  tot  per  perdut,  en  la  but- 
xaca de  l'americana  que's  va  treure  ahir... 

Donya  Maria.  (Després  duna  pausa).  Sabs 
que'm  sembla  que  vares  fer  un  disbarat 
anant  a  passar  l'estiu  a  Camprodon? 

Joana.  Per  què  diu  això,  mamà,  si  vostè  sab 
que  als  nens  els  hi  convenien  els  ayres  de 
fora? 

Donya  IVIaria.  Vols  que  t'ho  diga,  noya? 
Sempre  he  tingut  com  una  falta  de  pru- 
dència en  les  casades  aquesta  costum  de 
deixar  els  seus  marits  sols,  a  l'estiu,  a  Bar- 
celona. 

Joana.(i4pres  d'un  silenci).  Ja  l'entenen,  ma- 
mà. Prò  en  Lluís  havia  accedit  de  tant  bon 
grat... 

Donya  Maria.  Ay,  filla  meva!  Les  dones  de- 
vem estar  sempre  prop  dels  nostres  marits 
per  si  necessiten  la  companyia  d'una  mare, 
d'una  germana,  o  d'una  muller.  Comprens? 

Joana.  (El  cap  baix.)  Sí  ..  que  la  comprenen. 

Donya  Maria.  Y  devegades,  filla,  la  sole- 
tat... 

Joana.  (Ab  dolor).  Mamà,  sembla  que  vostè 
l'aboni.  Ah!  no  sé  perquè  m'ho  temia  ai- 
xò... que  vostè  nom  podria  compendre. 
(Un  silenci  durant  el  que  donya  Maria  sai- 
xuga  furtivament  el  sulls  y  Joana,  els  col^ers 
sobre' Is  genolls  y'l  front  entre  les  mans,  ex- 
clama). No.  Si  no  pot  ésser  qu'ell  hagi  es- 
tat capàs  de  tanta  baixesa!  Jo  dech  haver 
tingut  una  pesadilla.  Lluís!  Lluís  del  meu 
cor!  (Plorant).  Ay  Deu  del  cel!  per  què  haig 
d'esser  tant  desgraciada  jo,  veiam?  Per  qué 
s'ha  buscat  un'altre  dona,  quan  jo  l'esti- 
mava tant?  (encarantse  ab  sa  mare)  Per  què 
m'ha  aborrida...  digui,  mamà?  Es  que  ja 
m'he  fet  vella?  Es  quem'he  tornat  lletja? 

Donya  Maria.  Joana! 

Joana.  L'estimava  més  que  tot  lo  del  món, 
al  meu  Lluis...  Si  mamà,  (A  cau  d'orella.) 
més  que  tot!  Cada  dia  n'estava  més  ena- 
morada y'm  sentia  més  seva. 

Ab  dolor. 
Donya  Maria.  Me  fa  pena  vèuret  aixís,  Joa- 
na! Com  te  trastorna'l  dolor! 

Joana.  (Ab  esclat.)  Ah!  Es  que  vostè  no 
havia  vist  encare  sofrir.  Jo  tampoch  m'hi 
sabia  aixís...  Ara  me'n  adonch,  perque'm 
prenen  lo  qu'es  meu,  el  meu  home,  ^sent? 
el  meu  home  ^compren? 

Donya  Maria.  <jEs  possible?  <:Tú  aixís  apa- 
sionada? 

Joana.  (Ab  esclat.)  Sí!  Sí,  apassionada!  Y 
què?  EU  es  qui  m'hi  ha  feta,  què  vol  que 
hi  fassi  jo  ara?  Digui?  Per  aixó'ns  desvet- 
llen al  amor  els  homes,  pera  après,  quant 
els  hi  passa  pel  cap,  abandonarnos?  Ay, 

com  les  comprench  jo  avuy,  certes  reven- 
jes,  certes  caygudes! 

Donya  IVIaria.  (Severa.)  Joana! 

Joana.  (Sense  escoltaria  y  exaltanse  ab  ses 
pròpies  paraules.)  Ah  aqueixa  dònal  (Ab 
gelosia.  Alsantse  ab  un  crit  a  sa  mare.) 
Mamà,  acompànyim  a  la  Rabassada,  anem 
a  trovarlos;  posis  un  abrich  y  un  sombrero, 
cuiti. 

Donya  IVIaria.  (Procurant  calmaria  y  volent 

privaria  de  que's  posi'l  sombrero  que  Joana 

ha  pres  del  sillonet.)  Què  vols  fer  , criatura? 

Perts  el  capi  Escolta!  Calmat. 
Joana.  (Interrompentla,  exaltadíssima.)  No'm 

digui  res  mamà!  Vingui...  Anem. 
Donya  IVIaria.  Qué't  tornes  boja? 
Joana.  No  vol  venir?  Donchs  m'en   hi  aniré 

sola!  Jo  vull  defensar  lo  qu'es  meu,  sent? 

lo  qu'es  meu. 
Donya  IVIaria.  (Ab  fermesa.)  Tu  també  ets 

meva,  filla;  y  sembla  que  no  t'en  recordis, 

tant  mateix. 
Joana.  Mamà!... 

Donya  IVIaria.  (Resolta)  No;  tu  no  sortiràs 
d'aquí,  mentres  no  estiguis  més  tranquila. 

Li  pren  el  sombrero,,  el  boa, 
etz.  y  ho  porta  a  la  cambra  de 
la  dreta  tancantne  la  porta  ab 
clau. 

Joana.  Prò...  per  què'm  reté?  per  què? 

Donya  IVIaria.  (Li  parla  ab  gran  fermesa, 
agafantla  pels  brassos  com  volentla  domi- 
nar.)  Perquè  no  vull  que  fassis  cap  acte 
impropi  de  la  teva  dignitat,  vethoaquí. 
Veyam,  Joana  que't  propeses  anant  a  sor- 
pendre  el  teu  marit? 

Joana.  Avergonyirlo  devant  de  la  seva.». 

Donya  Maria.  Ah!  Y  després  d'haver  fet 
aquesta  heroicitat,  què  més? 

Joana.  Me  separaré  d'en  Lluís,  me  divor- 
ciaré. 

Donya  Maria.  Ah!  ja!  divorciarte.  Sseparar- 
te  de  1  home  que  estimes  per  sobre  de  tot.? 

Joana.  No!  no!...  l'odio. 

Donya  Maria.  Si;  l'odies  d'aqueix  odi  que 
no  es  odi  sinó  amor! 

Joana.  No'm  digui  això,  mamà!  Si  ara'l 
tingués  aquí...  el  desprecio  tant,  que  no  sé 
el  que.. 

Donya  Maria.  Ara,  com  que  tu  no  ets  tú, 

te  crech  capàs  de  qualsevol  cosa;  per  això't 
vull  aprop  meu  y  que  m'escoltis. 
Joana.  Y  què'm  dirà  vostè,  mamà,  si  tot  es 
inútil,   si  no  trovarà  cap  rahó  pera  con- 
vèncem. 

Donya  Maria.  (amorosa)Y  els  teus  fills?  Gom 
es  que  no  hi  penses  en  que  ets  mare? 

Joana.  (Tapantse  el  rostre  ab  les  mans.  Ab 
dolor.)  Ah!  Calli!  els  nens!  pobrets!  (Una 
pausa  en  que  sanglota.  De  cop  alsa  el  cap  y 
torna  a  revoltarse.)  Prò,  diguim,  y  ell,  ell? 
que  se'n  recorda  dels  seus  fills,  ara?  També 
son  seus  els  nens.  (Primer  ab  desolació, 
après,  exaltantse  ab  ses  pròpies  paraules.) 
Àngels  meus!  y  pensar  qu'aqueix  home,  el 
seu  pare...  qui  sab  les  vegades  que'ls  deu 
haver  besat  al  deixar  aquella...  donòta. 

Donya  Maria.  (Posanllilamà  sobre  els  lla- 
pis.) Filla,  per  Deu! 

Joana.  (Fóra  de  si.)  Ah,  per  pietat!  dèixim 
marxar  d'una  vegada.  Val  més  la  mort  que 
la  tortura  de  certes  visions.  (Com  alucinada 

agafant  a  sa  mare  pel  bras)  Que  no'ls  veu 
com  van  enllassats  pels  camins  de  la  mon- 
tanya?  (Evocadora,  ab  fonda  amargura  y 
dolcesa  alhora.)  També  hi  havíem  anat 
tots  dos,  per  aquelles  pinedes,  a  primeries 
de  casats!  Aquells  caminets...  Com  m'en- 
recordo  de  quant  hi  cuilíem  cireretes  d'ar- 
bós! 
Donya  Maria.  {Inquieta  volentla  distreure,) 

ÍNena,  què  dius? 
Joana.  (Segueix  evocant  sense  escoltaria.)  Un 
dia  ell  m'en  va  fer  un  collar  y  jo  m'en  vaig 
guarnir  el  sombrero...  </S'en  recorda,  ma- 
mà, de  quant  vàrem  arrivar  aquí!  Vostè  y 
el  papà's  creyen  que  eren  de  vellut  les  cire- 
retes. Y  ens  varen  dir  bojos...  jOh,  quin  dial 
Y  després  are  ell,  alli,  prafanant  aqueix 
recort!... 

JoaDa  resta  en  silenci  com 
hipnotisada  per  la  visió,  apo- 
yada  en  la  ximeneya,  les 
mans  creuhades  y  els  ulls  en 
terra.  Sa  mare  aixugantse  els 
ulls,  comensa  a  sacsejaria, 
parlantli.  Poch  a  poch  va  tor- 
nant a  la  realitat. 

Donya  Maria.  (Inquieta.  Apart.)  jAy  senyor! 
[Quina  angunia'm  fa  aquesta  criatura!  (la 
crida.)  [Joana!  [Joana,  filla!  (Apart.)  No 
m'agrada  gens!  Jo  pogués  feria  plorar  al 
menys  (A  sa  filla  acaronanlla.)  Escolta  ne- 
na: míram;  soch  la  mamà,  la  mamà  que 
t'estima.  <Jsents?  Pensa  en  els  nens  que  t'es- 
peren. (Joana  va  passantse  la  ma  pel  front 
com  pera  desemboirarlo,  y  desprès  de  besar 
maquinalment  sa  mare  comensa  a  caminar 
pel  salonet.)  Si  que  t'en  recordes  dels  nens 
<Joy  maca? 

Joana.  (Mossegant  el  mocador.)  No'm  recordo 

més  sinó  de  qu'en  Lluís.. .  ara,  es  ab  aquella 
dona  malehida,  a  qui  estima. 

Donya  Maria.  T'equivoques.  A  n'aqueixes 
dones  els  homes  no  les  estimen. 

Joana.  Si,  les  estimen.  jQuan  penso  qué  vos- 
tè y  el  papà  han  viscut  més  de  30  anys  com 
Joseph  y  Maria.  (Moviment  de  donya  Ma- 
ria no  notat  per  sa  filla.)  Sense  un  desen- 
gany, y  jo...  al  cap  de  tant  poch  temps,  vèu- 
remho  tot  perdut,  sense  fé,  sense  amor... 
jaixò  es  horrible! 

Donya  Maria.  No  diguis  aquestes  coses!... 

El  teu  marit  es  honrat,  es  bó  y  t'estima. 
Joana,  No  m'estima;  perquè   si    m'estimés 

no'm  trahiria,  no'm  deixaria. 

Donya  Maria.  jAy  filla!  Ja  t'aniràs  conven- 
cent de  qu'els  homes  no'n  saben  d'estimar 
com  nosaltres!  Escolta,  Joana,  vfnam  aqui! 
(La  fa  assentar  aprop  d'ella  y  ter.intla  abras- 
sada  va  parlantli  ab  amor  empro  ab  certa 
amargura,)  Tu  ets  inteligent  y  sensata. 
<íQue  no  sabs  que  pera  els  homes  la  vida  es 
tot  un  altra  cosa  que  pera  nosaltres?  ^Que 
tot  allò  qu'en  ells  es  considerat  com  lleu- 
geresa, en  nosaltres  es  tingut  com  un  crim? 
I  Pobre  filla  meva!  <jy  parles  de  divorciarte? 
<jNo  sabs  que  tal  com  està  la  societat,  tú, 
bo  y  essent  la  més  irreprotxable  de  les  do- 
nes, un  cop  separada  del  marit,  series  molt 
més  desconsiderada  que  no  pas  ell  per  ha- 
ver mancat  als  seus  devers... 

Joana.  (Plorant,)  jAixò  es  horrorós! 

Donya  Maria.  Per  això  t'aconsello  que  re- 
flexionis y  apelis  a  1a  teva  forsa  de  volun- 
tat pera  resignarte  a  n 'aquesta  prova  de  la 
que  per  desgracia  (suspirant)  ben  contades 
esposes  se  lliuren,.. 

Joana.  iAy  mamà!  Potser  te  rahò...  Empro 
dèixim  creure  que  d'aitra  manera  s'ho  pen- 
dria  vostè  si's  trovés  en  el  meu  lloch.  Miri, 
avuy  mateix,  quan  jo  anava  a  entrar  aquí 
desesperada,  si  sabés  l'impressió  que  m'ha 
causat  el  veure  com  vostè  y  el  papà  se  des- 
pedien,  el  petó  que  s'han  fet  y  l'adeu  ab 
que  vostè  l'ha  acompanyat  desde  allí...  (se- 
nyalant la  tribuna.)  jCóm  els  he  envejatl 
Plora 

Donya  IVIaria.  No't  donguis  pena  aixís, 
Joana! 

Joana.  |Ay  mamà!  iCom  vol...  Si  ja  he  per- 
dut per  sempre  la  fé  en  el  meu  marit,  en 
aqueix  ser  al  qui  ens  diuhen  que  devem  fi- 
delitat y  obediència  tota  la  vida.  jOh! 
iquanta  misèria  mare  meva!  jY  què  baix  ha 
caygut  el  meu  ídol! 

Donya  Maria.  jAh!  l'Ídol  Vetaquí  l'ídol!  Tú 
també!  jEs  clar!  Ens  en  parlen  tant  de  la 
superioritat  de  l'home  sobre  nosaltres  des- 
de petites,  que  acabem  per  creurehí  com 
en  un  article  de  fé.  Y  quant  nostre  cor  se 
desvetlla  al  sentir  una  paraula  d'amor,  no 
sabem  fer  altre  cosa  que  agrahir  a  n'aqueix 
ser  tant  alt,  l'haverse  dignat  ficsarse  en  nos- 
tra insignificancia.  D'aixó  neixen  després 
tants  desenganys,  tants  dolors,  (suspirant) 
\y  tants  drames  amagats!  (Pausa.)  Te'n 
recordes,  Joana,  de  que'ls  llibres  d'estudi 
parlen  d'un  ídol  d'or  que  tenia  els  peus 
d'argila?  Vella  com  soch  no  l'he  oblidada 
may  la  llegenda.  N'he  vist  tants  jo  d'ídols 
brillants  apoyarse  en  la  vida  sobre  peus  de 
fanch! 

Joana.  (Plorant)  Y  pensar  que  no  hi  ha  re- 
mey  per  aquestes  misèries. 

Donya  Maria.  Sí  que  n'hi  ha!...  Es  l'expe- 
riència,   queens    ensenyen  el  dolor  y  el 

temps.  Y  ditxosa  la  dóna  qui  com  tu  reb  la 
primera  Uissó  quan  encara  es  a  temps  pera 
referse  una  felicitat! 

Joana.  Referme  una  felicitat,  diu?  Com  es 
possible,  mamà? 

Donya  Maria.  Com?  No  demanant  impos- 
sibles. 

Joana.  No  l'entenen. 

Donya  Maria.  Escolta  bé,  filla.  (Agajant 
sa  filla  pel  bras  y  passejantse  amunt  y  avall 
de  la  saleta.)  Aixís  com  nosaltres,  les  dones 
ens  sentim  mares  ja,  al  bressar  nostra  pri- 
mera nina,  els  homes,  sense  adonarsen, 
solen  restar  generalment  tota  la  vida  cria- 
tures que  no  devem  may  abandonar  als 
seus  instins,  si  no's  vol  que  prenguin 
mal.  Ay,  senyor!  Quantes  vegades  he  pen- 
sat qu'en  lloch  de  tantes  coses  inútils  com 
aprenem  en  els  colegis,  ens  l'haurien  d'in- 
culcar aquesta  ciència  de  compendre  l'ho- 
me, en  tots  els  estats  nostres:  com  a  filles, 
com  a  germanes,  com  a  esposes,  com  a 
mares... 

Joana.  Si  mamà,  té  rahó.  Empro  ara,  ara, 
en  aquestes  circunstancies  <;què  m'aconcella 
vostè?  Jo  no  sé  hont  tinch  el  cap. 

Donya  Maria.  (Mitj  somrienta.)  Es  clar! 
Sobre  la  teva  pena  els  meus  sermons... 

Joana.  Digui. 

Donya  Maria.  Donchs  ja  ho  sabs;  lo  primer 
es  resignarte. 

Joana.  Resignarme? 

Donya  Maria.  Si.  Y  après,  perdonar  a  n'en 
Lluis,  la  seva  falta,  que...  al  cap  devall,  do- 
nades les  circunstancies,  sembla  que  no  es 
pas  tant... 

Joana.  (Ab  esclat.)  Ah,  no!  no  puch,  no 
puch.  Després  d'això...  <jrependre  ab  ell  la 
vida,  com  si  tal  cosa.  No,  no!  Es  impossi- 

sible.  Vostè  no'm  pot  entendre  mamà,  ja 
ho  veig;  com  que  per  sort  may  s'hi  ha  tro- 
vat  en  aquet  cas!...  Altra  cosa  forasí... 
(Encarantse  ab  sa  mare,  y  ab  vivesa.)  Es- 
colti. Imaginis  per  un  moment  qu'el 
papà  l'hagués  enganyada.  (Moviment  de 
Donya  Maria  notat  per  Joana  qui,  ab  les 
paraules  que  segueixen,  ha  de  donar  a  com- 
pendre  que  creu  que  la  seva  mare  no  pot  ad- 
metre ni  ques  compari'l  seu  marit.  Apart.) 
Pobre  papà!...  Si'm  sentís!  ell  qu'es  tant 
rectel  (A  sa  mare.)  No...  si  ho  sé;  no  cal 
que'm  digui  rès.  Ja  m'ho  pensava  que  pro- 
testaria desseguida.  Dèixim  dir.  «jQuè  hau- 
ria fet?  Com  s'ho  haguera  pres?  Respon- 
gui. 

Donya  Maria.  (Comensa  a  caminar  nerviosa- 
ment  jugant  ab  els  lentes  y  el  llarero  y  con- 
testa procurant  assentar  la  veu  agitada  )  No 
ho  sé,  filla;  no  ho  sé.  Vés,  ab  quines  coses 
surts  ara!  No  sabs  tu  el  mal  que'm  fas. 

Joana.  Ah!  <iveu?  Vostè  té  molt  bones  parau- 
les pera  tractar  de  les  generalitats,  empro 
no  pot  admetre  que  puguin  passarli  a  vostè 
ch|;  s  coses 

Donya  Maria.  Ks  que ...  jo...  jo... 

Joana.  <fNo  tenia  rahó  de  dirli  que  pera  re- 
soldre certes  situacions  cal  haversbi  tro- 
bat? 

Donya  Maria.  (Com  d'esma.)  Sí...  tens  rahó, 
cal  havershi  trovat. 

Joana.  Y  crèguim  mamà,  si  vostè  per  des- 
gracia s'hagués  vist  en  aquet  cas,  no  li  hau- 
rien valgut  reflexions,  ni  consells,  ni  rès. 
Tota  s'haguera  revoltat,  y  passant  per  da- 
munt de  totes  les  convencions  s'hauria  se- 
parat del  seu  marit.  (Exaltantse  ab  ses  prò- 
pies paraules.)  Ah!  no!  entre  en  Lluis  y  jo, 

tot  s'ha  acabat.  Jo  no  vull  les  deixes  de  nin- 
gú. {Pausa.  Després  d'un  moment  de  desolació 
muda,  se  dressa  com  havent  pres  una  resolu- 
ció y  diu  ab  esclat.)  Ah!  però  ^què  s'ha  cre- 
gut que  no  tinch  sanch  en  les  venes?  (Ca- 
mina per  l'escena,)  Jo'm  venjarél  Al  cap 
d'avall  soch  massa  jove  pera  renunciar  a  la 
vida!  No  parlava  vostè  de  que  soch  a  temps 
de  referme  una  felicitat?...  Donchs  no  faré 
més  que  seguir  l'exemple  del  meu  marit. 
Ademés  no  seré  la  primera,  ni  la  derrera. 

Donya  Maria.  (Que  mentres  sa  filla  ha  anat 
parlant  ha  estat  sostenint  ab  ella  mateixa 
una  lluita  molt  gran,  s'adona  de  les  darreres 
paraules  de  Joana,  y  torna  a  la  situació 
alarmada.)  Què  dius,  ara? 

Joana.  (Els  ulls  encesos,  segueix.)  Dich  que 
ja  qu'ell  m'ha  mancat,  no'm  vull  sacrifi- 
car. Que  se  la  quedi,  la  seva...  Lulú;  aquei- 
xa dona  que  fins  porta  nom  de  bèstia;  que 
se  la  quedi,  que  a  mi  no  m'ha  de  mancar 
qui'm  vulgui...  Qui'm  vol?... 

Donya  Maria.  (Com  aluhida.)  Es  que't  tor- 
nes boja?  (Molt  nerviosa. )  Calla  noya, 
calla! 

Joana.  (Exaltada.)  Avuy  mateix  jo... 
Donya  Maria.  Prou!  no  sabs  lo  que  dius. 

La  gelosia't  fà  perdre'l  cap...  Tu   no  ets 

capàs.... 
Joana.  (Irada.)  Y,  què  sab  vostè  de  lo  qu'es 

capàs  una  dóna  en  el  meu  cas? 

Donya  Maria.  (No  pot  més.  Tot  d'un  cop,  se 
dressa  com  trasjormada,  rejovenida,  y  la 
veu  dolorosa  y  vibrantay  el  rostre  trasmu- 
dat,  s'encara  ab  sa  filla.)  Què  no  ho  sé, 
dius,  desgraciada!  Més  que  tú,  ho  sé.  No 
haig*de  saberho! 

S'interrompeix  com  espan- 
tada de  ses  pròpies  paraules, 
y's  tapa  el  rostre  en  les  mans. 
Un  silenci. 

Joana.  (Aturdida.)  Què?  que  diu  mamà... 
vostè? 

Donya  Maria,  (Reprenentse ,)  Noi...  No  vo- 
lia dir  rés,  filla.  Es  que  has  acabat  per 
ferme  exaltar  també,  ab  les  teves  amenasses. 
Ni  jo  mateixa  sé  lo  que'm  fas  dir! 

S'allunya  vers  la  tribuna 
hont  alsa  un  estor.  Joana  ha 
restat  clavada  en  terra.  Uns 
moments  de  silenci.  Après, 
resolta,  va  corrents  a  cer- 
car sa  mare  y  la  fa  assentar 
en  el  confident,  hont  s'age- 
nolla devant  d'ella. 

Joana.  (Commoguda.)  Mamà,  parli.  Acabi; 
no  m'enganyi.  Si's  creu  que  no  l'he  senti- 
dal  Prò  m'ha  semblat  una  cosa  tant  impos- 
sible, tant  absurda,  la  que  se  l'hi  ha  es- 
capat dels  llavis. 

Donya  Maria.  T'equivoques,  Joana;  jo,  no.. 

Joana.  (Insistint  amorosa.)  Si.  Vostè  anava 
a  ferme  saber  quelcom.  Parli,  parli. 

Donya  Maria.  (Ab  esfors.)  Ah!  tu'm  dema- 
nes el  més  gran  dels  sacrificis  qu'una  mare 
pot  fer  pera  els  seus  fills. 

Joana.  (Agitada.)  Fàssil  per  amor  meu,  que 
li  juro  que  sabré  agrahirli  y  pagarli. 

Donya  Maria.  (Mentr es  parla  s'encamina  ab 
Joana  cap  al  secreter,  que  obra.)  Creu, 
filla,  que  sense  els  moments  de  prova  que 
atravesses,  may  hauria  portat  a  cap  lo  que 
m'obligués  a  fer.  Més  ja  que  rès  ha  estat 
prou  fort  pera  obrirte  els  ulls  a  la  teva 
missió  de  dóna  y  de  mare,  ni  la  invocació 

dels  teus  fills,  ni  els  meus  consells,  ho 
faré  com  darrer  recurs  de  salvació.  Prò 
avans,  has  de  jurarme  pels  teus  fills,  Joana, 
que  may  ningú  del  món,  ni  el  teu  home 
ni  el  teu  pare,  sents?  hauran  sospita  per 
ton  gest,  per  ta  paraula,  per  les  teves  ma- 
nifestacions de  tendresa  y  de  respecte,  (Ben 
marcat.)  de  lo  que  vas  a  saber. 

Joana.  No  tingui  por:  Li  juro. 

Donya  Maria  treu  d'un  ca- 
laix un  secret,  y  d'aquest  un 
plech  de  cartes  velles,  lli- 
gades. 

Donya  Maria.  Té  filla.  Aprèn  a  sofrir  y  a 
perdonar. 

Joana,  pren  les  cartes  les  des- 
lliga y  tot  just  posa  els  ulls 
en  una,  se  li  escapa  un  ge- 
mech  de  dolor  y  mira  sa 
mare  que  plora  silenciosa- 
ment, dreta,  apoyada  en  el 
moble.  Després,  sense  po- 
guer  acabar  la  lectura  de  les 
cartes,  les  aparta  ab  fàstich, 
y  sanglotant  s'abat  als  peus 
de  sa  mare. 

Joana.  OhI  Santa!  Santa! 

Donya  Maria.  (Alsantla  y  prenentla  en  sos 
brassos).  Pobreta!  Es  molt!  Dos  ídols  ende- 
rrocats en  un  sol  dia!... 

Joana.  OhI  Papà!  Papà!  Ell  també. 

Donya  Maria.  Si.  Ell  també. 

Joana.  Pobre  mamà!  jCòm  deu  haver  patit!... 

Donya  Maria.  (Ab  certa  amarga  bonhomia) 
Que't  diré  filla,  si  sembla  qu'això  del  per- 
donar, costa,  sobre  tot,  la  primera  vegada. 
Y  m'estimava  <Jsabs?  El  teu  pare  m'ha  esti- 
mat sempre  més  que  a  cap  altra  dona,  el 
pobre.  Mira;  devegades  fins  comprenia  que 

venia  a  mi  cercant  consol  per  els  desen- 
ganys qu'altres  li  donaven. 
Joana.  (Horrorit^ada)  Y  vostè  no'l  rebutjava? 

Dcnya  Maria.  Rebutjarlo?  Per  qué?  si  està- 
vem lligats  pera  tota  la  vida  y  ell  sabia  que 
jo  era  qui  podia  estimarlo  millor  que  cap 
altra  dona.  <jA  què  ferli  una  existència  odio 
sa  ab  gelosies  y  retrets,  segurament  inútils? 
Hauria  estat  la  guerra  encesa,  si  jo  no  hagués 
perdonat  desde  un  comensament,  y  sobre 
tot  dissimulat,  Joana,  dissimulat.  <jSents? 
Hauríem  sigut  dos  desencantats  o  dos  ene- 
michs  sota  un  mateix  sostre,  jy  devant  de 
vosaltres!  Quin  exemple! 

Joana.  Y  jo,  sense  adonarme  may  de  rés! 
Vostè  es  admirable! 

Donya  Maria.  Admirable  no;  però  es  que 
tenia  filis,  y  les  mares  venim  obligades  tant 
sovint  a  oblidar  que  som  dones!  Forta  si, 
y  es  per  això  que  la  pau  ha  regnat  sempre 
en  nostre  llar;  y  sense  esment  de  lo  qu'ella 
podia  costarme,  heu  pujat  en  ella  ben  drets, 
com  jo  us  volia.  La  meva  part  no  ha  estat 
donchs  pas  la  pitjor  en  el  matrimoni  ja  que 
heu  sigut  la  meva  recompensa,  Joana.  Per 
això't  demano  que  segueixis  el  meu  exem- 
ple, ab  aqueixa  fortalesa  qu'admires  y  que 
ha  donat  el  resultat  de  que  ía  un  moment 
parlaves;  el  de  que  a  les  nostres  velleses 
semblem  encara  Joseph  y  Maria.  De  tot 
aquell  passat,  ^sabs?  ell  ja  no  se'n  recorda 
avuy,  més  que  com  de  tantes  altres...  coses 
sense  trascendencia,  arreconades  pel  temps. 
Y  quant  sent  contar  qu'una  dòna's  deses- 
pera y  sofreix  perquè'l  seu  home  i  enganya, 
veuràs  com  casi  be  sempre's  posa  a  riure  y 
diu.  «Bah!  bah!  no  n'hi  ha  pera  tant!  Tot 
s'arreglarà!  Jo  també  n'havia  fet  de  seques  y 

de  verdes  a  la  meva  donal  Després  un  hom 
s'estima  millor,  <jOv  Maria?  que  ja  no  t'en 
recordes  d'aquelles  enrabiadetes  que  passa- 
ves per  culpa  meva?  (Pausa)  Me  fa  l'ullet, 
com  demanantme  complicitat  a  la  seva 
broma,  y  jo  li  responen  ab  una  rialleta.  Y 
aixís  ningú  creu  en  la  trascendencia  de  ses 
hassanyes  de  conquistador...  ni  en  la  de  les 
meves  enrabiadetes.  (Tristament).  Perquè'ls 
homes  generalment,  no  volen  admetre  que 
lo  que,  pera  ells  fou  goig,  hagi  pogut  trosse 
jarnosel  cor...;  y  en  solen  dir...  enrabia- 
detes, de  nostres  dolors  més  íntims. 
Joana.  (Plorant).  Mamà,'m  sembla  que  no 
podia  fer  lo  que  vostè.  Jo  tinch  la  sanch  del 
meu  pare. 

Donya  Maria.  (Ab  fermesa).  Però  ets  dóna. 
Y  a  les  dones,  (Ab  ironia)  com  que  no  som 
ídols  més  qu'en  els  versos  dels  poetes  y  en 
els  somnis  dels  enamorats,  no'ns  es  permès, 
tenir  els  peus  de  fanch,  vethoaquí. 

Joana.  (Plorant)  Si,  mamà,  si  vostè  es  una 
santa  (Pausa.  Se  li  tira  als  brassos).  Digui 
què  vol  que  fassi  y  l'obehiré. 

Donya  Maria.  (L'agafa  del  bras  y  tot  par- 
lant va  caminant  ab  ella  per  lescena).  Aixís 
m'agrades,  aixís.  Donchs,  mira.  Ara  se  m' 
ocorre  una  cosa.  Te'n  vas  a  casa  teva,  agafes 
els  petits  y  us  en  aneu  a  Caldetas  a  la  torra 
com  ja  havíaho  quedat  en  ferho  per  mor 
del  catarro  dels  nens.  Allí,  procura  pas- 
sarhi  ben  tranquila  uns  quants  dies.  Jo 
t'escriurè,  aniré  a  vèuret,  y  quant  tornareu 
a  Barcelona... 

Joana.  Si,  si,  empro  lo  més  tart  possible. 

Donya  Maria.  Al  contrari:  lo  més  aviat  pos" 
sible,  recorda  (Pausa;  baixa' l  cap).  Y  quan1 

sigueu  aquí,  molt  de  compte  en  no  desertar 
la  plassa.  Mira  filla:  jo  creen  conèixer  prou 
el  teu  marit  pera  estar  segura  de  que  no  es 
d'aquells  incorretgibles  calaveres  (suspirant) 
com  tants  altres...  Empro  que,  si  se  li  pre- 
senta una  temptació  (ab  lleugera  ironia) 
com  es  del  sexe  fort  <isabs?  convé  estarhi 
apropet    pera    sostenirlo... 

Joana.  Y  evitarli  aquelles  caigudes,  que  no 
més  ens  fan  mal  a  nosaltres  <mo  es  això? 

Donya  Maria  ha  anat  a  la  cam- 
bra de  la  dreta  a  buscar  el 
sombrero  y  demés  objectes  de 
la  Joana. 

Donya  Maria.  Veig  que  comenses  a  enten- 
dre el  secret  de  la  felicitat  real  o  aparent 
de  molts  matrimonis.  Y  ara,  déixam  fer  a 
mi  per  lo  que  toca  a  n'en  Lluís.  Ja  veuràs. 
(Se  senten  ho  rés).  La  una  ^sents?  Ara  està 
tocant  a  la  Concepció.  Èl  teu  pare  serà 
aquí  desseguida.  Si  al  sortir  de  ïapeadero 
no'm  veu  darrera'ls  vidres  com  m'ho  ha  en- 
comanat, es  capàs  d'amohinarse.  Res. 
(Somrient).  Ja  ho  veus.  Ara,  estem  aixís! 
Ay,  filla!  el  temps!  el  temps!  Ja  veuràs  tú 
també! 

Joana.  (Abrassantla),  Qu'es  bona,  mamà!  no 
n'hi  ha  un  altre  com  vostè! 

Donya  Maria.  Prou  que  n'hi  ha!  Més  de  les 
que't  penses.  Sinó  que  les  que  som  aixis, 
no'ns  agrada  la  fressa;  y  el  món  no  s'ocu- 
pa mès  que  de  les  que'n  fan  d'una  manera 
o  altra.  Y  ara,  prou.  (Carinyosa).  Fesme'l 
favor  d'arreglarte  y  marxar  desseguida,  si 
no  vols  que'l  papà't  trobi  encare  aqui...  y 
aquestes  coses...  no't  sembla  que  val  més 
que  quedin  entre  tú  y  jo?  (Entretant  parla) 

l ajuda  a  posarse'l  sombrero  devani  del  mi- 
rall, el  vel,  etc.)  Y  sobre  tot  creume,  Joa- 
na, no't  capfiquis  gens,  recorda  les  meves 
paraules  y  pensa  que  a  hores  d'ara  de  ben 
segur  que'l  teu  home,  arrepentit,  està  de- 
sitjant embarcar  aquella...  Lulú,  pera  re- 
pendre  una  vida  tranquila.  Y  no  tinguis 
por  que  a  ella  li  culii  cireretes  d'arbós,  per 
els  camins  hont  te  portava  a  tu.  A  aqueixa 
classe  de...  senyores,  se  les  porta  a  la  fonda, 
y  prou. 

Joana.  Si,  comenso  a  penetraria  aqueixa 
trista  ciència...  {trista)  però  la  llaga  es  en- 
cara tant  viva. 

Donya  Maria.  Ja  hi  tornem? 

Joana.  No,  no  tingui  por.  Vostè  m'ha  donat 
una  liissó  que  may  més  podré  oblidar  que 
m'ha  salvada,  que  potser  salvarà  mes  filles. 

Donya  Maria.  (Suspirant.)  Qui  sab!  Y  t'en 
vas  ben  resolta  a  perdonar  de  bó  de  bó  a 
a  n'en  Lluis? 

Joana.  (Tristament  més  ab  fermesa.)  Perdo- 
naré, mamà.  ^No  haig  de  perdonar  si  soch 
la  seva  filla? 

Va  cordantse'ls  guants. 

Donya  Maria.  (Acariciantla.)  Bona  minyo- 
na! (Una  pausa.)  Tinch  por  que  si  no  cuites 
trovaràs  ton  pare  per  la  escala;  acabo  de 
sentir  la  senyal  del  tren.  No  voldràs  ferli 
un  petó? 

Joana.  (Mira  llargament  a  sa  mare  y  li  besa 
la  mà  ab  devoció.)  No,  avuy  no.  Adéu 
mamà. 

La  besa, 

Donya  Maria*  (Besantla.)  Adéu  filla.  (Acom- 
panyantla  firis  a  la  porta  hont  li  estreny  les 
mans,)  Confio  en  que  seràs  forta? 

Joana.  Sí.  Li  juro  que  ho  seré. 

Surten  per  l'esquerra  al  fons. 

ESCENA  II 

L'escena  resta  un  breu  mo- 
ment sola,  empro  s'ha  de  veu- 
re la  ma  de  donva  Maria 
aguantant  el  portier.  Torna 
a  entrar,  resta  un  instant 
pensativa  aixugantse  els  ulls, 
y  va  desseguida  al  secreter 
hont  han  restat  escampades 
totes  les  cartes.  Les  agafa  ab 
fàstich  y  després  de  esbos- 
sinarles  les  llensa  al  foch 
v  n'escampa  les  cendres.  Se 
treu  la  carta  de  la  Lulú  de  la 
butxaca  y  la  tanca  en  el  se- 
cret. Tanca'l  moble  y  s'en  va 
a  la  tribuna  hont  alsa  l'estor; 
veu  venir  al  seu  marit  y  el 
saluda  ab  la  ma;  se'n  entra  a 
dins  y  toca'l  timbre;  després 
torna  a  la  tribuna. 

Pilar.  (Entrant per  la  dreta.)  Ha  trucat,  se- 
nyora? 

Donya  Maria.  Sí.  Possin  el  dinar  a  taula 
que'l  senyor  es  aquí. 

Pilar.  (Sortint.)  Molt  bé  diu. 

Donya  Maria.  (Desde  darrera  els  vidres  va 
parlant  al  seu  marit  que  s'acosta,  com  si  po- 
gués  sentiria.)  No  corris  tant,  home!  Bo! 
Quina  ensopegada!  Miracle  que  no  hagis 
caigut!  Mare  de  Deu!  també  qui't  fa  tom- 
bar a  mirar  aquelles  modistetes.  (Li  diri- 
geix una  amistosa  amenassa  en  el  moment  de 
passar  sota  la  tribuna,  y  entra  en  el  salonet 
brandant  el  cap  com  dient:  «No  hi  ha  re- 
mey,  sempre  seriï  mateix.»  Devant  del  mi- 
rall s'arregla1  Is  cabells,  s'estira  la  brusa,  els 

plechs  del  coll,  Sona  fortament  el  timbre; 
toch  d  amo.  Donya  Maria  encaminantse  pers 
la  porta,  diu  somrient  ab  irònica  bonhomia.) 
Anem,  anem  a  fer  l'acatament  al  ídol! 
Surt  per  l'esquerra. 

